Vertu með í MIFF á Íslandi Jerúsalem Póst gefur árlega út lista yfir 50 áhrifaríkustu einstaklinga meðal gyðinga í heiminum . Á listanum er jafnan að finna fræg nöfn úr heimi stjórnmála , menningu , varnarmála og viðskipta , en þar má einnig finna óvænt nöfn . Nafn Beatie Deutsch sem lenti í 42. sæti listans er eitt þeirra . Árið 2009 flutti hún til Ísraels frá Washington DC og settist að í Har Nof , hverfi Othodox gyðinga í Jerúsalem . Beatie hóf að æfa langhlaup árið 2015 eftir að hafa eignast fögur börn á aðeins sex árum . Árið eftir lenti hún óvænt í sjötta sæti í hennar fyrsta maraþonhlaupi sem fram fór í Tel Aviv , á tímanum 3:27 klukkustundum . Árið 2017 vakti Beatie enn meiri athygli er hún hljóp fullt maraþon einungis sjö vikum fyrir fæðingu fimmta barnssins og lauk hún hlaupinu á 4:08 klukkustundum . Árið 2018 lenti hún í fyrsta sæti ísraelskra kvenna í Jerúsalem maraþoninu á tímanum 3:10 klukkustundum . sem var nýtt ísraelskt met . Síðan þá hefur hún hlaupið Tíberías maraþonið á aðeins 2:42 klukkustundum sem er fimmti besti tími ísraelska kvenna í maraþonhlaupi og í maí á þessu ári vann hún hálft maraþon í Riga í Lettlandi . Eitt af meginmarkmiðum Beatie er að nýta afrek sín innan íþróttarinnar til að styðja við endurhæfingamiðstöð fyrir geðfatlaða unglinga . „ Hún hefur ekki aðeins vakið athygli ísraelskra áhorfenda , heldur er hún fyrirmynd margra annarra trúaðra kvenna um heim allan “ ritar Jerúsalem Póst . “ Beatie hefur brotið niður hindranir í umhverfi sínu og er hvatning fyrir aðra til að ná árangri á öllum sviðum lífsins “ segir blaðið að lokum .